als_Latn dik_Latn sag_Latn
Prishtinë, 28 janar 2015 – Përfaqësuesi Special dhe Shefi i zyrës së BE-së në Kosovë, Samuel Zhbogar,ka takuar përfaqësuesit e Lëvizjes VETËVENDOSJE!, pikërisht Albin Kurtin dhe Visar Ymerin.
Zhvillimet politike të ditëve të fundit në Kosovë, me theks të veçantë në protestat gjithë popullore dhe dy kërkesat e këtyre protestave, shkarkimin e Aleksandër Jabllanoviqit dhe shndërrimin e Trepçës në ndërmarrje publike, kanë qenë tema që u diskutuan në këtë takim.
Përfaqësuesit e VV-së, i treguan Zhbogarit për qëndrimin tashmë të njohur publik të tyre karshi dy çështjeve.
“Aleksandër Jabllanoviq duhet shkarkuar për shkak të sulmeve të tij ndaj historisë së Kosovës, përmes mohimit të krimeve të kryera nga forcat e armatosura të Serbisë në Kosovë, si dhe për shkak të konceptit politik që ai përfaqëson e i cili e do Serbinë sa më të fortë në Kosovë për ta bërë Kosovën sa më të dobët karshi Serbisë dhe që Trepça duhet të shndërrohet në ndërmarrje të veçantë publike ku vendimmarrja përfundimtare për të do t’i takonte Kuvendit të Republikës, në mënyrë që ajo të vendoset në funksion të zhvillimit ekonomik të vendit dhe rritjes së mirëqenies së qytetarëve”, kanë thënë zyrtarët e VV-së, thuhet në një njoftim të VV-së. /KI/
als_Latn als_Latn als_Latn als_Latn